Драган Жилић
Драган Жилић (Кикинда, 14. децембар 1974) је српски фудбалски голман.

Каријера 
Запажен је као голман још у време када је чувао мрежу Кикинде (1992–1996), а потпуно се афирмисао на голу новосадске Војводине (1996–2000). Следи годину дана игре у иностранству (ЦСКА Софија, 2000–01), затим четири најуспешније сезоне у каријери (Сартид Смедерево, 2001–2005). Био је члан генерације „оклопника“ која је Смедеревцима донела највреднији трофеј у историји клуба – Куп Србије и Црне Горе (2003), после узбудљивог финала са Црвеном звездом (0:1). 

Од 2005. године постао је голман хрватског лигаша Ријеке, са којом осваја Куп Хрватске (2006). Први је репрезентативац СЦГ кога је ангажовао један хрватски клуб. У жижу јавности дошао је 29. новембра 2006. када у 92. минуту реванш меча купа Хрватске (Конављанин – Ријека 2:1) постиже погодак главом и обезбеђује свом тиму пролаз у полуфинале купа. У јануару 2009. раскинуо је уговор са Ријеком и појачао редове словеначке Горице у чијим редовима је и окончао каријеру.

За репрезентацију Југославије је бранио на осам сусрета. У дресу са националним грбом дебитовао је 23. октобра 1998. на пријатељском мечу са Бразилом (1:1), а последњи пут за национални тим бранио је 16. новембра 2003. у Плоцку, на пријатељском мечу са Пољском (3:4).

Ожењен је Сташом и има ћерку Мију. Драганова мајка Драгица Мандић родом је из Петровца.

Трофеји

Сартид 
 Куп Србије и Црне Горе (1) : 2002/03.

Ријека 
 Куп Хрватске (1) : 2005/06.

Референце

Спољашње везе 
 Драган Жилић на сајту репрезентације Србије
 

Рођени 1974.
Кикинђани
Југословенски фудбалери
Српски фудбалери
Фудбалски голмани
Фудбалери Војводине
Фудбалери Смедерева
Фудбалери Ријеке
Фудбалери Горице (Нова Горица)
Фудбалски голмани који су постигли погодак